L 133/12 Den Europæiske Unions Tidende 25.5.2007 KOMMISSIONENS FORORDNING (EF) Nr. 566/2007 af 24. maj 2007 om fjernelse af Republikken Chile fra listen over begunstigede lande i bilag I til Rådets forordning (EF) nr. 980/2005 om anvendelse af et arrangement med generelle toldpræferencer KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 980/2005 af 27. juni 2005 om anvendelse af et arrangement med generelle toldpræferencer (!), særlig artikel 26, og ud fra følgende betragtninger: (1) Republikken Chile er anført på listen over begunstigede lande under Fællesskabets arrangement med generelle toldpræferencer, som er anført i bilag I til forordning (EF) nr. 980/2005. (2) — Indarbejdelsen af alle de toldpræferencer, som er indrømmet Chile under Fællesskabets arrangement med generelle toldpræferencer, i aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side blev afsluttet med konsolideringen ved afgørelse nr. 2/2006 truffet af Associeringsrådet EU-Chile den 16. oktober 2006 om ændring af bilag I til aftalen ). (3) — Ifølge artikel 3, stk. 2, i forordning (EF) nr. 980/2005 fjernes et land fra listen over begunstigede lande i bilag I til forordningen, når landet er omfattet af en præferen- ceaftale med Fællesskabet, der mindst indeholder alle de præferencer, som det pågældende land nyder godt af under dette arrangement. (4) — Bilag I til forordning (EF) nr. 980/2005 bør derfor ændres i overensstemmelse hermed. (5) Foranstaltningerne i denne forordning er i overensstem- melse med udtalelse fra Udvalget for Generelle Præfe- rencer — UDSTEDT FØLGENDE FORORDNING: Artikel 1 Republikken Chile fjernes fra listen over begunstigede lande under Fællesskabets arrangement med generelle toldpræferencer, der er anført i bilag I til forordning (EF) nr. 980/2005. Artikel 2 Denne forordning træder i kraft på tredjedagen efter offentlig- gørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 24. maj 2007. () EUT L 169 af 30.6.2005, s. 1. (?) EUT L 322 af 22.11.2006, s. 5 (afgørelse 2006/792/EF). På Kommissionens vegne Peter MANDELSON Medlem af Kommissionen